Venner og fiender

Venner og fiender er en norsk såpeserie som gikk på TVNorge fra 1998 til 1999. Serien er beskrevet som et hverdagsdrama og kretser rundt de tre barndomsvenninnene Rikke, Pernille og Stine (spilt av Janne Horgen Friberg, Helene M. Ulrichsen og Line Karlsen). Handlingen er lagt til en oppdiktet norsk småby. Serien gikk alle hverdager og hadde jenter mellom 12 og 25 år som målgruppe.

Serien var en del av kanalens storsatsing for sesongen 1998-99 og skulle konkurrere mot TV 2s kommende såpeserie Hotel Cæsar, som ble lansert senere på høsten.Dagbladet - Norges dyreste tv-krig (24.10.1998) Venner og fiender ble imidlertid ingen suksess og endte opp som en stor økonomisk belastning for TVNorge.

Venner og fiender var en norsk versjon av den svenske suksess-serien Vänner och fiender (1996-2000). Den svenske hadde allerede spilt inn 440 episoder da den norske versjonen hadde premiere og hadde hatt bortimot 500 000 seere.

Den ble den sendt i reprise på TV 2 i 2002 etter avtale med TVNorge.

Handling
Serien tar utgangspunkt i livene til tre unge kvinner i en norsk småby. Den ene er Pernille Sunde Dypvåg. Hun er gift med den psykopatiske Marius (Peder Opstad) og jobber på byens legekontor. Den andre er Rikke. Hun er en livlig jente som er kjæreste med Harald (Jan Aage Magnusson), mor til Ruben og jobber på Hotell Smeden. Den tredje er Stine fra Sandefjord. Hun er datter av Frank og Marianne, og er kjæreste med Petter. Petter (Harald S. Dal) er forøvrig Pernilles bror.

Andre sentrale personer er Marianne og Frank (Inger Lise Rypdal og Geir Børresen). Marianne er skilt fra Frank, og mor til Mille og Stine. Hun driver Hotell Smeden. En annen er Lene (Ulrikke Hansen Døvigen). Hun er seriens heks og den som prøver å stjele andres menn.

Seertall og mottakelse
Premieren ble sett av 116 000.Dagbladet - Knuser konkurrentene (22.9.1998) Etter det falt seertallene drastisk og på slutten av høstsesongen var det nede i 33 000. TVNorge måtte ha minst 100 000 seere hver dag for å gå i balanse. Serien endte derfor opp en stor økonomisk belastning for kanalen, og på nyåret vedtok de en stans for produksjon av nye episoder.Kalender - Fra arkivet (21.6.1999) «Nest dårligst ut kommer TVNorges storsatsing Venner og fiender. Serien ble en nedtur av dimensjoner - og TVNorge har for lengst bestemt seg for å kutte den.»Dagbladet - Nytt liv for såpefiasko (22.4.2002) De 30 siste episodene ble ikke vist på TVNorge, men alle episodene ble vist da serien gikk i reprise på TV2.Aftenposten - Venner og fiender på TV2 (17.6.2002, s.38)

Den svenske versjonen hadde opp mot 500 000 seere.

Serien fikk meget dårlig mottakelse av anmelderne og ble omtalt som en «TV-kalkun». Flere dro sammenligninger med TV 2s Sommerfugl.Aftenposten Aften - I natt var de bare venner (21.9.1998, s.24-25)BT - Programmene som floppet (22.4.2005)

Skuespillere
Line Karlsen (f. 1974) – Kristine 'Stine' Fossum
Helene Margrethe Ulrichsen (f. 1976) – Pernille Sunde Dypvåg
Janne Horgen Friberg – Rikke Bjørnstad
Harald Dal – Petter Sunde
Peder Opstad – Marius Dypvåg
Jan Aage Magnusson – Harald Grüner
Geir Børresen – Frank Fossum
Inger Lise Rypdal – Marianne Fossum
Triana Iglesias Holten – Matilde 'Mille' Fossum
Sean Säfström – Morten Fossum
Eli Anne Linnestad – Ragnhild Sunde
Arne Lindtner Næss – Bjørn Bragernes
Stein Grønli – Thomas LiljekrantzMartin Garfalk – Miro Rakovich
Sasan Shirvanifar – Dragan Rakovich
Danilo Ivanovic – Bosco Rakovich
 Simen Skaget – Nemanja Rakovich
Nina Askeland – Bitten Pettersen
Camilla Strøm Henriksen – Mai Selnes
Ulrikke Hansen Døvigen – Lene
Sylvi Fredriksen – Thea
Runar Bystrøm – Luca Silvestri
Mikkel Mosfelt – Journalist Eirik Johannesen
Samuel Noko – Benni Hassan Hussein
Thor Michael Aamodt – P.K. Sunde
Anders T. Andersen – Fredrik Viker

Produksjon
TVNorge var praktisk talt eid av TV 2 på slutten av 1990-tallet og det var TV2-sjef Arne A. Jensen som avgjorde at TVNorge skulle bestille en produksjon på 170 episoder av den svenske serien. Serien ble en svært dyr affære for TVNorge og når seerne i tillegg uteble oppstod det en isfront mellom de to kanalene.

Innspillingen foregikk ved Hollyhammar studio i Hallstahammar i SverigeDagbladet - Såpe på samlebånd (6.12.1998) og det ble innspilt to episoder per dag. Produksjonskostnadene var på 44 millioner kr (noe som utgjorde en tredjedel av TVNorges programbudsjett).

Henriette Lien ble vraket fra serien, men fikk like etter en sentral rolle i Hotel Cæsar.

Regi:
Cecilia M. Björkdahl
Mats Borg
Grethe Bøe
Mathias Calmeyer
Peder Hamdahl Næss 
Martin Söder
Elisabeth Vervik
Annika Westerhult
Calle ÖstlundNorsk manusbearbeidelse:
Mathias Calmeyer
Thomas Calmeyer
Kirsti Ellefsen
Tonje Gotschalksen
Lars Bonnevie Hjort
Jarle Nordby
Arne Lindtner Næss
Peder Hamdahl Næss
Per Tofte
Vera Østensen
Henriette Aas Produksjon
Kerstin Andersson – Produsent
Solvei Natvig – Prosjektleder
Karolina Segring – Produksjonsleder
Eivind Seiness – Produksjonsleder
Tom Strømnæss – Prosjektleder TVNorge

Referanser

Eksterne lenker

 Åpningsvignett (sang) (YouTube)

Kategori:Norske såpeoperaer
Kategori:TV-produksjoner på TVNorge
Kategori:Norske TV-produksjoner fra 1990-årene